b"\n_START_ARTICLE_\nLleida TV\n_START_SECTION_\nProgramaci\xc3\xb3\n_START_PARAGRAPH_\nLa programaci\xc3\xb3 de la cadena es pot seguir per TDT a totes les comarques de la demarcaci\xc3\xb3 de Lleida. A m\xc3\xa9s de les emissions pr\xc3\xb2pies, comparteix graella amb Pirineus TV. A m\xc3\xa9s, Lleida TV i Pirineus TV han constitu\xc3\xaft un nou canal dedicat a la promoci\xc3\xb3 del turisme, Tot TV, que emet a la Plana de Lleida i al Pirineu. _NEWLINE_La cadena est\xc3\xa0 associada a l'Associaci\xc3\xb3 Catalana de TDT Local, la qual agrupa als principals operadors de TDT catalans. Tamb\xc3\xa9 forma part de TvLocal.CAT, la principal operadora de TDT local a Catalunya. Forma part de La Xarxa . _NEWLINE_Alguns dels seus programes han estat mereixedors dels principals premis que es concedeixen a Catalunya, com els Premis Zapping 2008 al millor programa d'actualitat informativa, entrevistes i reportatges pel programa ''L'aigua de la teva vida''. Tamb\xc3\xa9 ha rebut el premi Miramar 2009 de la Diputaci\xc3\xb3 de Barcelona pel programa ''Esports de base''.\n_START_SECTION_\nAudi\xc3\xa8ncia\n_START_PARAGRAPH_\nLleida TV t\xc3\xa9, segons el Bar\xc3\xb2metre de Comunicaci\xc3\xb3 de Catalunya, una audi\xc3\xa8ncia di\xc3\xa0ria de 32.000 espectadors, mentre que l'audi\xc3\xa8ncia acumulada mensual \xc3\xa9s de 105.000 espectadors. La primera dada correspon a les persones que responen que veuen Lleida TV cada dia la segona a aquells que recorden haver-la vist almenys un cop al llarg de l'\xc3\xbatlim mes. Aquestes dades converteixen Lleida TV en la 1a televisi\xc3\xb3 local en nombre d'espectadors, excloent l'\xc3\x80rea de Barcelona i la 2a si hi tenim en compte les televisions de l'\xc3\xa0rea metropolitana de Barcelona._NEWLINE_Pel que fa als percentatges de share, el canal lleidat\xc3\xa0 obt\xc3\xa9 un 7,2% de quota, el m\xc3\xa9s alt de totes les televisions locals catalanes i equiparable al del Canal 33 i superant el Canal 3/24._NEWLINE_Pel que fa al perfil dels espectadors, la majoria d'aquests s\xc3\xb3n homes (57%), de classe mitjana, (46%), entre 46 i 69 anys (39%) i majorit\xc3\xa0riament catalanoparlants (66%)._NEWLINE_Les hores de m\xc3\xa0xima audi\xc3\xa8ncia van de les 8 del vespre (hora d'emissi\xc3\xb3 del Not\xc3\xadcies Vespre) i les 11 de la nit (quan finalitza el programa de debat Lleida al dia)."